ЈАВНИ ПОЗИВ ПРЕДУЗЕТНИЦИМА ЗА УЧЕШЋЕ НА БЕСПЛАТНИМ ОБУКАМА
Град Бања Лука – Од‌јељење за привреду и локални економски развој позива предузетнике са подручја града Бање Луке да се пријаве за учешће на бесплатним стручним обукама намијењеним унапређењу знања и вјештина потребних за успјешно и законито пословање.
Обуке се организују са циљем да се предузетницима пруже практична знања која могу непосредно примијенити у свакодневном пословању, посебно у областима припреме за инспекцијске контроле и учешћа на поступцима јавних набавки.
У оквиру овог јавног позива биће организоване двије бесплатне обуке:
ОБУКА БР.1. ПРИПРЕМА ЗА ИНСПЕКЦИЈСКЕ КОНТРОЛЕ
Термин одржавања: 29. и 30. септембар 2026. године
Циљ обуке
Циљ обуке је оспособити предузетнике да се адекватно припреме за инспекцијски надзор, упознају са својим правима и обавезама, разумију ток инспекцијске контроле и препознају најчешће неправилности које могу довести до изрицања мјера и прекршајних санкција.
Тематске цјелине
1. Инспекцијски систем у Републици Српској
· надлежности различитих инспекција;
· када и на који начин се врши инспекцијски надзор;
· редовни и ванредни инспекцијски надзор.
2. Права и обавезе предузетника
· овлашћења инспектора;
· право предузетника на присуство инспекцијском надзору;
· право на давање примједби на записник;
· рокови за отклањање утврђених неправилности.
3. Документација коју предузетник треба имати у тренутку инспекцисјког надзора
· регистрациона документација;
· документација из области радних односа;
· фискализација и пословне евиденције;
· заштита на раду;
· санитарна и друга посебна документација, у зависности од врсте д‌јелатности.
4. Најчешће неправилности и грешке због којих се изричу казне
· непотпуна или неуредна документација;
· непријављени радници;
· неправилно вођење пословних евиденција;
· неиспуњавање обавеза у вези са истицањем цијена, декларацијама и другим прописаним обавезама.
5. Ток инспекцијског надзора
· долазак инспектора;
· преглед документације и пословних просторија;
· сачињавање записника;
· мјере које инспектор може изрећи.
6. Поступање након инспекцијске контроле
· отклањање утврђених неправилности;
· жалбени поступак;
· прекршајни поступак.
Практични дио
· симулација инспекцијске контроле;
· практична контролна листа („check-list“) за самопровјеру предузетника прије инспекцијског надзора.

ОБУКА БР.2. КАКО УЧЕСТВОВАТИ НА ЈАВНИМ НАБАВКАМА
Термин одржавања: 13. и 14. октобар 2026. године
Циљ обуке
Циљ обуке је упознати предузетнике са системом јавних набавки у Босни и Херцеговини и омогућити им да разумију поступак од проналаска одговарајућег тендера до припреме и достављања потпуне и квалитетне понуде.
Посебан акценат биће стављен на практичне кораке и најчешће грешке које понуђачи праве приликом припреме и достављања понуда.
Тематске цјелине
1. Основе система јавних набавки у БиХ
· ко су уговорни органи;
· ко може бити понуђач;
· врсте поступака јавних набавки.
2. Гд‌је пронаћи тендере
· Портал јавних набавки;
· планови набавки;
· обавјештења о набавкама.
3. Како читати тендерску документацију
· услови за учешће;
· техничке спецификације;
· критеријуми за дод‌јелу уговора;
· рокови и начин достављања понуде.
4. Припрема понуде
· обавезна документација;
· изјаве и обрасци;
· докази о испуњености услова;
· финансијски дио понуде.
5. Најчешће грешке понуђача
· непотпуна документација;
· кашњење са достављањем понуде;
· формални недостаци;
· погрешно или непотпуно попуњени обрасци.
6. Електронске јавне набавке
· кориштење електронског система;
· електронско достављање понуда;
· комуникација са уговорним органом.
7. Након отварања понуда
· поступак евалуације;
· доношење одлуке о избору;
· заштита права понуђача;
· поступак жалбе.
Практични дио
· анализа конкретне тендерске документације;
· практично попуњавање образаца;
· израда комплетне понуде на конкретном примјеру.

КО МОЖЕ ДА СЕ ПРИЈАВИ?
На обуке се могу пријавити предузетници са подручја града Бање Луке, а број мјеста је ограничен.
Заинтересовани предузетници могу се пријавити за једну или обје обуке.
У случају пријаве за обје обуке, потребно је у пријавном обрасцу означити учешће на оба термина.
НАЧИН ПРИЈАВЕ
Пријава се врши попуњавањем пријавног обрасца који је саставни дио овог јавног позива.
Рок за подношење пријава је 25. септембар 2026. године.
Након истека рока за пријаву, пријављени кандидати ће бити благовремено обавијештени о мјесту одржавања и тачној сатници обука.
Учешће на обукама је бесплатно.
Због ограниченог броја мјеста, препоручује се благовремена пријава.
Заинтересовани предузетници могу се пријавити путем електронске поште:
milana.djurasinovic@banjaluka.rs.ba

За додатне информације у вези са пријавом и учешћем на семинару заинтересовани се могу обратити контакт особи:
[bookmark: _GoBack]Милана Шуша Ђурашиновић
Телефон: 051/244-444, локал 858
